**Opis predmetu zákazky**

Predmetom zákazky (Výzvy č. 28) je dodávka vzájomne kompatibilných injekčných striekačiek a ihiel s malým mŕtvym priestorom vrátane ich dodania v celkovom počte 300 000 ks za dodržania nasledovných požiadaviek:

* kombinácia injekčnej striekačky s malým mŕtvym priestorom a ihly musí mať mŕtvy priestor rovnaký alebo nižší ako 35 mikrolitrov,
* verejný obstarávateľ preferuje injekčný materiál v zmysle materiálu ŠÚKL (Príloha č. 1a SP),
* uchádzač môže ponúknuť aj alternatívny injekčný materiál pri splnení požadovaných parametrov podľa odporúčaní ŠÚKL a výrobcov vakcín schválených na použitie EMA (Európskou liekovou agentúrou) ku dňu vyhlásenia verejného obstarávania,
* počty: 300 000 ks injekčná striekačka, 300 000 ks ihla; sterilné balenie, počet ks v balení min. 50 ks injekčných striekačiek a ihiel (v prípade kompletov) alebo min. 50 ks injekčných striekačiek a min. 50 ks ihiel (v prípade samostatných položiek).

Predmet zákazky je možné dodať formou kompletov t.j. 300 000 ks striekačiek vrátane ihiel alebo samostatne 300 000 ks striekačiek a k nim 300 000 ks kompatibilných ihiel, resp. kombináciou oboch možností.

Dodacie podmienky:

* dodávka bude rozdelená na 3 dodávky, vždy po 100 000 kusov kompletov alebo 100 000 ks striekačiek a k nim 100 000 ks kompatibilných ihiel, resp. kombináciou oboch možností, a to v nasledovných termínoch:
	+ 1. dodávka do 10 dní od podpisu zmluvy,
	+ 2. dodávka k 14.5.2021,
	+ 3. dodávka k 15.7.2021.